《送苏叔大还岭南并游白下江都买妾》
明代·胡应麟

一枝南海见琅玕，词赋翩翩刷羽翰。彩笔半倾鹦鹉座，青衣群着鵔鸃冠。

言寻桃叶江都去，不待梅花碣石残。我亦南中行买宅，春风藜杖到长干。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。